Ustavno pravo na oružje i kontrola oružja u Americi
Zagovornici kaže da je fundamentalno pravo gradjana, ugradjeno u američki Ustav, pravo da nose oružje. Sa druge strane zagovornici kont
Masovno ubistvo na univerzitetu Virginia Tech, u kojem je život izgubilo 33 mladih ljudi, ponovo je u Sjedinjenim Državama pokrenulo raspravu o kontroli. Student je kamerom na svom mobilnom telefonu snimio dolazak policije i zvuke pucnjeva iz zgrade sa učionicama u kojima se odvijala kobna tragedija. U pucnjavi je u ponedjeljak ubijeno 33 ljudi, 32 studenta i profesora i napadač, koji je izvršio samoubistvo. Tragedija na Virginia Tech univerzitetu donjela je sjećanja i na slične maskre u školama. Prije osam godina, 20-tog aprila, dvojica dječaka su u Srednjoj školi u Koloradu ubili 12 učenika i nastavnika. Prošlog oktobra, naoružani napadač je ubio 6 djevojčica u jednoj učionici škole u zajednici Amiša u Pennsylvaniji. Nakona masakra na Virginia Univerzitetu, glasnogovornica Bijele kuće, Dana Perino je rekla da predsjednik Bush nastavlja podršku američkom ustavnom pravu na posjedovanje oružja. Dana Perino, glasnogovornica Bijele kuće:Ukoliko bude promjena u politici predsjednika, mi ćemo vas obavijestiti. Ali mi imamo konzistentnu politiku da Ministarstvo pravosudja treba da osigura poštivanje svih zakona o oružju i progoni sve koji te zakone krše. Policija je saopćila da je ubica sa Virginia Tech Univerziteta bio 23-tro godišnji student Engleskog jezika, Cho Seung-hui rodjen u Južnoj Koreji, ali gradjanin Sjedinjenih Država još od djetinjstva. Cho je, u skladu sa zakonom Virginije, imao pravo da kupi oružje, sobzirom da prije toga nije počinio nikakav ozbiljniji zločin. Najpoznatiji zagovornici prava na posjedovanje oružja u Sjedinjenim Državama su iz Nacionalnog udruženja za puške, NRA. Njihov glasnogovornik, Bill Powers kaže da je fundamentalno pravo gradjana, ugradjeno u američki Ustav, pravo da nose oružje. Bill Powers: NRA: Postoje političari, lobističke, posebne interesne grupe koje istinski ne vole Drugi amandman američkog Ustava, ne vole vlasnike oružja, bez obzira koliko se oni ponašaju u skladu sa zakonom i koliko su miroljubivi. Oni ne vole oružje, oni ne vole našu veličanstvenu istoriju i tradiciju slobode iskazanu u Drugom amandmanu i Povelji o ljudskim pravima koja je bila dio izgradnje naše nacije. Nancy Hwa sa druge strane zagovara jaču kontrolu oružja i govori u ime grupe pod nazivom Kontrola pištolja. Nancy Hwa, Handgun Control Inc.: Ukoliko pažljivo čitate Drugi amandman, on govori o “dobro regulisanoj miliciji”. U novije vrijeme je to Nacionalna Garda. Pravo na održavanje nacionalne garde, je to o čemu govori Drugi amandman. To ne znači da svako ima pravo da posjeduje Uzi, kaže ona. Iz FBI-a su saopćili da su krajem 2005. godine izvršili provjeru koju zahtijeva zakon i da je za gotovo pola miliona ljudi zabranjeno da kupe oružje. Fedarlne, državne i lokalne agencije za primjenu zakona provjerili su pri tome više od 50 miliona Amerikanaca koji su tražili da kupe oružje. Za 49,5 miliona, dakle, nije bilo nikakvih prepreka.